เจ้าของภาพยัน แอร์ประหยัดแบ่งครึ่ง 2 ห้อง เปิดแล้วเย็นเจี๊ยบ
ชาวเน็ตสุดอึ้งแห่แชร์ว่อนทั่วโซเชียล ภาพไอเดียแอร์ เครื่องปรับอากาศเวอร์ชั่นประหยัด ในรีสอร์ทแห่งหนึ่ง ที่เจาะผนังตรงกลางติดตั้งแอร์เครื่องเดียวแบ่งครึ่ง 2 ห้อง,7 พ.ค. ผู้สื่อข่าวรายงานว่า แฟนเพจเฟซบุ๊กชื่อดังหลายๆ เพจ ได้ออกมาแชร์ภาพไอเดียการติดตั้งแอร์ในรีสอร์ทแห่งหนึ่ง เป็นการติดตั้งแบบประหยัด โดยการเจาะผนังระหว่างห้องนอน 2 ห้อง แบ่งความเย็นกันคนละครึ่ง ซึ่งหลังจากที่ภาพเหล่านี้ถูกเผยแพร่ออกไป ชาวเน็ตต่างออกมาวิพากษ์วิจารณ์ภาพนี้จำนวนมาก ส่วนหนึ่งมองว่าเป็นไอเดียที่ดี ขณะที่อีกส่วนหนึ่งกลับมองว่า ขนาด BTU ของแอร์อาจไม่เหมาะสมกับขนาดห้อง,จากการตรวจสอบพบว่า ภาพนี้ถูกแชร์มาจากผู้ใช้เฟซบุ๊กชื่อว่า Titi Japantour โพสต์เมื่อวันที่ 6 พ.ค.ที่ผ่านมา ระบุข้อความว่า ในขณะที่เพื่อนๆ แต่ละคนไปยุโรป รัสเซีย อังกฤษ จะไม่ยอมเห็นคนเดียวเด็ดขาด คืนนี้คงไม่ต้องโซเดมากอมกันละ,ด้านนายธิติ สนธิเณร เจ้าของเฟซบุ๊ก เปิดเผยกับทีมข่าวสายตรวจโซเชียลไทย รัฐออนไลน์ว่า ภาพนี้ถ่ายตอนไปเที่ยวรีสอร์ทแห่งหนึ่งในแก่งเทียม จ.นครนายก เช่าเป็นบ้าน 1 หลัง มีห้องรับแขก 1 ห้อง และ 2 ห้องนอน โดยแอร์ตัวดังกล่าว ไม่มีรีโมทให้ปรับอุณหภูมิ มีเพียงเบรกเกอร์สำหรับปิดเปิดเท่านั้น เมื่อลองเปิดใช้งานแอร์ ก็สามารถทำความเย็นได้ทั่วถึงทั้งห้องนอน และห้องรับแขก ส่วนเรื่องที่มีหลายสงสัยว่า ล้างแอร์ได้หรือไม่นั้น ส่วนตัวมองว่า สามารถเปิดออกมาล้างได้ แต่อาจจะลำบากกว่าปกติเล็กน้อย ทั้งนี้ตนเองไม่ได้มีเจตนาที่จะโพสต์ต่อว่ารีสอร์ทแต่อย่างใด เป็นเพียงการโพสต์ขำๆ ในกลุ่มเพื่อนเท่านั้น
ชาวเน็ตสุดอึ้ง แห่แชร์ว่อนทั่วโซเชียล ภาพไอเดียแอร์ เครื่องปรับอากาศ เวอร์ชั่นประหยัดในรีสอร์ทแห่งหนึ่ง ที่เจาะผนังตรงกลาง ติดตั้งแอร์เครื่องเดียวแบ่งครึ่ง 2 ห้อง
แอร์ประหยัด,แบ่งครึ่ง 2 ห้อง,รีสอร์ท,นครนายก,เครื่องปรับอากาศ